izzako/sundanese-pixelgpt huggingface dataset:
Maranéhna keur ngangon ingon nu bapana nalika ngadéngé hiji sora nu tarik (numutkeun William, bél ti Bury St Edmunds), jeung ujug-ujug maranéhna aya dina hiji liang ajag di mana maranéhna dipanggih
Ralph nyebatkeun yén maranéhna saujug-ujug ngaleungit basa mimiluan ingonna ka hiji guha, jeung sanggeus dipandu ku hiji sora loncéng misterius, ahirna maranéhna muncul di Nagri Inggris
Masih numutkeun Ralph, ahirna éta mojang dipigawékeun salaku palayan di bumina Richard de Calne piekun raloba taun, di ditu manéhna dianggap "budak bangor jeung goréng budi"
Manéhna nikah jeung saurang lalaki ti King's Lynn, kira-kira 40 mil (+64 km) ti Woolpit, di mana Ralph nyebatkeun manéhna masih hirup teu lami saméhméh Ralph nyerat caritana
Dumasar kana panalungtikan kana sajarah kulawargi Richard de Calne, astronom jeung panulis Duncan Lunan geus nyindekkeun yén mojang éta dibéré ngaran "Agnes", sarta manéhna nikah jeung saurang pajabat karajaan nu namina Richard Barre
Sakirang-kirangna aya dua pangdeukeutan nu geus ngadominasi katerangan tina misteri barudak hqxzjo ieu
Nu kahiji nyaéta yén carita éta téh carita rahayat biasa, nu ngagambarkeun hiji panglawungan imajinér jeung pangeusi hiji "Dunya Peri"
Nu kadua nyaéta yén aya kamungkinan carita nu dicutat ieu mangrupa carita nu dasarna kana kajadian nyata nanging eusina geus dimodifikasi, sanajan aya kamungkinan pikeun mastikeun upami carita kawas nu dicutat éta mangrupa asli nu dinyatakeun ku barudak éta atawa ngan hiji "hasil khayalan "
Hiji panalungtikan ngeunaan catetéan barudak jeung palayan nu kabur ti dununganna ngakibatkeun Charles Oman nyindekkeun yén "geus terang aya sababaraha misteri di balik sakabéhna [carita barudak héjo] jeung carita ngeunaan pembiusan jeung penculikan."
Katerangan carita rahayat
Sajarahwan saperti Charles Oman nyebatkeun yén hiji unsur dina carita barudak héjo, nyaéta jalan asup ka dunya lian liwat hiji guha, katingalna populér
Gerald ti Wales nyarioskeun carita sarupa ngeunaan saurang budak lalaki nu kabur ti dununganna, sarta "tepang jeung dua urang pigmi nu mandu manéhna liwat jalan handap taneuh nuju ka tempat nu éndah kalawan padang jeung wahangan, tapi teu dicaangan ku cahya panonpoé"
Tapi salaku dongéng, carita kawas kitu kalahka carang; E. W. Baughman ngadaptarkeunana salaku sahiji-hijina conto dina kategori F103.1-na ngeunaan dongéng Amérika Kalér jeung Inggris: "Para pangeusi dunya handap anjang ka manusa, jeung teras hirup jeung maranéhna"
Martin Walsh mibanda pamikiran yén rujukan dina Santo Martinus cekaps signifikan, sarta ningal yén carita barudak héjo mangrupa bukti yén parayaan Martinmas asalna téh ti Inggris, nu mana ti dituna carita budak ngawangun "strata panghandapna"
nyebatkeun ayana patalian carita éta jeung tradisi Kélt dina édisi "Notes and Queries" taun 1900: Roh "Héjo" éta teu boga dosa dina tradisi jeung sastra Kélt ... Meureun leuwih ti ngan kateungahajaan yén si mojang héjo éta nikah jeung saurang 'lalaki ti [Kings] Lynn.'
Di dieu [kecap Kélt] asli nyaéta "lein", jahat, "dina kecap lian."
peri nu murni nikah jeung putra bumi nu boga dosa."
Jeffrey Jerome Cohen ngajukeun pamikiran yén barudak héjo nyaéta ingetan ti jaman baheula Inggris jeung panalukkan nu sadis kana Urang Briton ku kaom Anglo-Saxon sanggeus Invasi Normandia
William ti Newburgh saparo haté ngasupkeun carita barudak héjo kana caritana ngeunaan Inggris nu geus ngahiji, nu ku Cohen disarupakeun jeung karya Geoffrey ti Monmouth, "Sasjarah Raja Britania", hiji buku nu numutkeun William pinuh ku kabohongan
Sajarah vérsi Geoffrey nerangkeun ngeunaan para raja jeung karajaan baheula ti rupa-rupa idéntitas ras, sedengkeun Inggris vérsi William nyaéta nagara nu urang-urangna geus ngasimilasi (dina kasus Bsangsa Norman) atanapi kadorong ka wates (Urang Wales, Skot, jeung Pict)
Numutkeun Cohen, barudak héjo ngagambarkeun gangguan ganda dina pamikirn William ngeunaan Inggris nu ngahiji
Di hiji pihak, carita éta mangrupa pamiélingan ngeunaan pabédaan ras jeung budaya antara Bangsa Norman jeung Bangsa Anglo-Saxon, hususna ku sabab barudak éta ngaku yén maranéhna datang ti Lemah St Martin, nu dingaranan ti Santo Martinus ti Tours; sahiji-hijina sesebutan lianna ngeunaan santo éta ku William nyaqztxa nalika ngomongkeun di Hastings, nu diwangun pikeun miélingan meunangna Bangsa Norman dina taun 1066
Tapi barudak héjo ogé minangka wujud tina para pangeusi awal Kapuloan Britania, "Urang Wales (jeung Urang Irlandia jeung Skot) nu geus sacara paksa di-Anglia-keun ... Carita barudak héjo munculkeun carita lian nu teu bisa dicaritakeunn ku William, salasahijina nyaéta ngeuaan dominion Inggris nu jadi asumsi nu nyieun masalah sanésna jadi kacindekan heula."
Hususna si budak lalaki héjo, nu paéh sarta lainna ngasimilasi, perlambang "hiji dunya nu deukeut nu teu bisa dikawasaan ... hiji kabédaan nu bakal musnah pikeun bisa aya"
Dina pamekaran modérenna, carita barudak héjo dipatalikeun jeung carita "Babes in the Wood", nu ditinggalkeun sangkan paéh ku amang nu jahat; dina vérsi ieu, warna kulit maranéhna nu héjo diduga ku sabab maranéhna karacunan arsénik
Maranéhna kabur ti leuweung tempat maranéhna ditinggalkeun, kamungkinan ka Leuweung Thetford, sarta barudak éta labuh ka liang di Woolpit teras dipanggih ku warga désa
Dina bukuna nu medal taun 1978, "A Slice of Suffolk", panulis jeung panembang lokal, Bob Roberts, nyebatkeun "Urang dibéré nyaho yén masih aya urang-urang di Woolpit nu mangrupa 'katurunan ti barudak héjo', tapi teu aya nu ngomong saha waé maranéhna téh!"
Pamikiran lianna nyebatkeun yén barudak hqxzjo kamungkinan mahluk luar Bumi, atawa pangeusi dunya handap taneuh
Dina taun 1996 dina artikel nu dikaluarkeun di majalah "Analog", astronom Duncan Lunan mibanda hipotésis bahwa yén barudak héjo sacara teu ngahaja dipindahkeun ka Woolpit ti planét asal maranéhna salaku akibat ti kagagalan alat "pamancar materi" maranéhna
Lunan nyebatkeun yén planét asal barudak héjo kamungkinan aya dina orbit sinkron di deukeuteun panonpoéna, jadina kahirupan ngan aya di wewengkon sonten nu heureut di antara permukaan nu panas pisan jeung sisi poék nu tiis
Lunan nerangkeun warna kulit nu héjo mangrupa éfék samping nu aya ku sabab para pangeusi planét ngonsumsi kadaharan asing nu sacara génetik geus kamodifikasi
Lunan sanés urang kahiji nu méré dugaan yeén barudak héjo kamungkinan mahluk luar Bumi
Cendekiawan Robert Burton mibanda pamikiran dina karyana taun 1621 yén barudak héjo meureun "labuh ti langit"
Gagasan éta sigana teras dibawa ku Francis Godwin, saurang sajarahwan jeung Uskup Hereford, dina fiksi spékulatifna, "The Man in the Moone", yang diterbitkan setelah dia meninggal pada taun 1638
Raloba imigran Flemish nu datang ka Inggris beulah wétan dina abad ka-12, sarta maranéhna disiksa sanggeus Henry II nyekel kalungguhan dina taun 1154; raloba nu ditelasan di deukeut Bury St Edmunds dina 1173
Paul Harris mibanda pamikiran yén kolotna barudak héjo ieu téh Urang Flemish nu maot dina jaman karusuhan sarta éta barudak kamungkinan datang ti désa Fornham St Martin, kaléreun Bury St Edmunds, tempat ayana pamukiman panyieunan pakéan Flemish keur éta
Maranéhna meureun kabur jeung ahirna ngumbara ka Woolpit
Teu nyaho arah, sarta maké pakéan Flemish nu asing, barudak éta meureun jadi tongtonan anéh pikeun wargi Woolpit
Warna kulit barudak éta bisa diterangkeun ku panyakit héjo, nu aya akibat ti kurang kadaharan
Brian Haughton nganggap yén katerangan Harris asup kana akal, jeung mangrupa salah sahiji nu panglobana ditarima, sanajan sanésna euweuh kakirangan
Misalna, Brian mikir yén urang nu mibanda pangatikan saperti Richard de Calne moal teu wanoh kana basa nu dipaké ku barudak Flemish
Sajarahwan Derek Brewer méré katerangan: Paninggalan
Bujangga anarkis jeung kritikus Inggris Herbert Read ngagambarkeun carita barudk héjo dina karyana "English Prose Style", nu medal taun 1931, salaku "norma nu kedah dimiluan ku sagala rupa fantasi"
Carita barudak héjo ogé mangrupa insprasi pikeun novelna, "The Green Child", nu ditulis taun 1934
Kevin Crossley-Holland dina taun 1994 ogé nyerat adaptasi carita barudak héjo ti sudut pandang si budak awéwé héjo
Panulis John Macklin nyarengan hiji carita dina bukuna nu medal taun 1965, kalawan judul "Strange Destinies", ngeunaan 2 barudak héjo nu datang ka Désa Banjos di Spanyol dina taun 1887
Loba rincian carita éta nu mirip jeung carita barudak héjo Woolpit, misalna nami Ricardo de Calno, walikota Banjos nu nyangbatureun 2 barudak éta
Namina mirip jeung Richard de Calne
Ku kituna sigana carita Macklin mangrupa carita jieunan nu kainspirasi ku carita barudak héjo Woolpit, hususna lantaran euweuh catetan ngeunaan désa di Spanyol nu ngaranna Banjos
Dina taun 2002, bujangga Inggris Glyn Maxwell nyerat hiji sandiwara sajak nu dasarna kana carita barudak héjo
Sandiwara éta judulna "Wolfpit" (ngaran awal pikeun Woolpit) jeung dipéntaskeun sakali di New York
Dina vérsi Maxwell, si budak awéwé héjo jadi palayan juragan lemah, nepi ka saurang asing nu namina Juxon mésér manéhna jeung ngabébaskeunana, teras mawa manéhna ka hiji tempat nu teu kanyahoan
Carita barudak héjo mangrupa tema ti hiji opera, nu dieusian ku barudak jeung jalmi sarta digubah ku Nicola LeFanu dina taun 1990; "libretto"-na ditulis ku Kevin Crossley-Holland
Saudi Arabia municipal elections, 2005
Pamilihan umum kotamadya pikeun 178 kotamadya dilaksanakeun di Saudi Arabia antawis 10 Pébruari jeung 21 April 2005
Pamilu ieu dilaksanakeun dina 3 tahap: nu kahiji dina 10 Pébruari di sabundeureun ibu kota, Riyadh, nu kadua di wétan jeung kidul-kulon dina 3 Maret, sarta nu katilu, di kalér, dina 21 April
Muhammad Agung Pribadi () nyaéta salah saurang pamaén bal ti Indonésia
Ayeuna anjeunna minangka salah sahiji pamaén ti tim Persib Bandung jeung maén dina posisi "gelandang"
Propinsi di Saudi Arabia
Saudi Arabia dibagi kana 13 propinsi (; "manatiq idāriyya", tunggal منطقة إدارية; "mintaqah idariyya")
Unggal propinsi dibagi kana kagubernuran (; "muhafazat", tunggal محافظة; "muhafazah"), 118 jumlahna
Ibu kota propinsi miboga status salaku kotamadya ("amanah") diluluguan ku walikota ("amin")
Kagubernuran teras dibagi kana sub-kagubernuran (marakiz, tunggal markaz)
Nha Trang nyaéta salah sahiji kota kelas hiji di Propinsi Khanh Hoa, Viétnam
Dina taun 2010, legana kurang leuwih 251 km² sarta pangeusina aya 292.005 jiwa
Bandara Internasional Cam Ranh jiji kota
Nha Trang mangrupa kota sisi basisir anu diwates ku wewengkon Ninh Hoa di kaler, kota Cam Ranh di kidul, jeung Diên Khánh District di kulon
Jumlah pangeusi ieu kota téh 293.000 urang, sarta diperkirakeun bakal nambahan jadi 560.000 urang dina taun 2015, jeung 630.000 urang dina taun 2025
Bandara Internasional Cam Ranh atawa Cam Ranh International Airport nyaéta bandara utama nu ngalayanan ibu kota Vietnam, Cam Ranh jeung sabudeureunnana
Bandara nu dioperasikeun ku PT Angkasa Pura II ieu miboga kode IATA CRX jeung kode ICAO VVCR
Propinsi Al Bahah
Al-Bahah ( "" ) nyaéta hiji propinsi di Arab Saudi
Al-Baḥah aya di beulah kidul nagara ieu deukeutna Mekah
Legana kira-kira 15.000 km²
Ibu kotana nyaéta Al-Bahah
Propinsi Al-Hudud Asy-Syamaliyah ( ' ; atanapi Propinsi Wates Kalér) nyaéta hiji propinsi di Arab Saudi
Legana kira-kira 111.797 km²
Ibu kotana nyaéta 'Ar'ar
Al Hudud ash Shamaliyah
Propinsi Wates Kalér
Propinsi Al Jawf
Al-Jawf ( "" ), nyaéta hiji propinsi di Arab Saudi, aya di beulah kalér nagara, wawatesan jeung Yordania
Legana kira-kira 100.212 km²
Ibu kotana nyaéta Sakakah
Propinsi ieu miboga 3 kagubernuran: Sakakah, Qurayyat, jeung Dumat Al-Jandal
Propinsi Madinah ( "Al-Madīnah al-Munawarah") nzaqyxta hiji propinsi di Arab Saudi, aya di beulah kulon nagara, basisireun Laut Beureum
Legana kira-kira 151.990 km², dibagi kana 7 kagubernuran ("muḥafaẓat")
Propinsi Al Madinah
Al Madinah bisa ngarah ka:
Propinsi Al-Qasim "" ), nyaéta salah sahiji propinsi di Arab Saudi
Propinsi Ar-Riyadh ( "" ) nyaéta hiji propinsi di Arab Saudi
Legana kira-kira 412.000 km²
Salian ti Kotamadya Riyadh, propinsi ieu dibagi kana 19 kagubernuran ("muhafazat") jeung 1 sub-kagubernuran ("markaz"):
Propinsi Asy-Syarqiyah atanapi Propinsi Wétan () nyaéta propinsi di Arab Saudi nu panglegana
Propinsi `Asīr ( "") nyaéta hiji propinsi di Arab Saudi
Legana kira-kira 81.000 km²
Propinsi Haʾil ( "") nyaéta hiji propinsi di Arab Saudi
Legana kira-kira 103.887 km²
Ibu kotana nyaéta Haʾil
Propinsi Jazan ( "") nyaéta hiji propinsi di Arab Saudi
Legana kira-kira 11.671 km²
Propinsi Makkah () nyaéta hiji propinsi di Arab Saudi
Legana kira-kira 164.000 km²
Ibu kotana nyéta kota suci Mekah (Makkah)
Kota panggedéna nyaéta Jeddah
Najran ( "") nyaéta hiji propinsi di Arab Saudi
Legana kira-kira 119.000 km²
Ibu kotana nyaéta Najran
Propinsi Tabuk ( "") nyaéta hiji propinsi di Arab Saudi
Legana kira-kira 108.000 km²
Ibu kotana nyaéta Tabuk
Dammam ( "") nyaéta ibu kota Propinsi Asy-Syarqiyah di Arab Saudi
Mahmud Ahmadinejad (, "Mahmūd Ahmadinezhād" , ) nyaéta Présidén Iran ka-6
Zhahran ( "aẓ-Ẓahrān") nyaéta hiji kota nu aya di Propinsi Asy-Syarqiyah, Arab Saudi
Ras Tanura (Ra's Tannūrah, رأس تنورة) nyaéta hiji kota di Propinsi Asy-Syarqiyah di Arab Saudi
Wewengkonna aya di hiji semenanjung nu ngarah ka Teluk Pérsia
Ras Tanura dihubungkeun jeung Jalan Raya Zhahran-Jubail nu ngahubungkeunana ka kota-kota nu jauh kawas Jubail jeung Dammam
Jubail ( "Al-Jubayl"), nyaéta hiji kota di Propinsi Asy-Syarqiyah di Arab Saudi basisireun Teluk Pérsia
Yanbu' Al-Bahr (, ""), nyaéta hiji kota palabuan Laut Beureum di Propinsi Al-Madinah di Arab Saudi
Lokasina kira-kira 300 kilométer kalér-kuloneun Jeddah
Ta’if ("الطائف" ) nyaéta hiji kota di Propinsi Makkah di Ara Saudi
Abha ( "") nyaéta ibu kota Propinsi `Asir di Arab Saudi
Jazan ( ""), atanapi "Jizan", nyaéta ibu kota Propinsi Jizan di Arab Saudi
Kuang-kuang (atosuz micloriun) téh nyaéta salah sahiji sato leutik nu bisa hiber tur ngaluarkeun cahaya kawas lampu utamana mangsa hiber dinu poék
Sok disebut "Tomcat Hejo" kaasup kana sato teu ngarugikeun
Saudi Aramco ( ""), nyaéta pausahaan minyak nasional Arab Saudi
Markas gedéna aya di Zhahran, Arab Saudi
Jalan Raya Raja Fahd
Sasak Raja Fahd (, "Jisr al-Malik Fahd") nyaéta hiji sasak nu ngahubungkeun Arab Saudi jeung Bahrain
Ide pikeun ngawangun sasak ieu dumasar kana kahayang pikeun ningkatkeun patalian jeung hubungan antara Arab Saudi jeung Bahrain
Teluk Bahrain nyaéta hiji bagian ti Teluk Pérsia
kapisah ti wewengkon cai nu utama ku semenanjung Qatar
Sasak Raja Fahd meuntasan teluk ieu, ngahubungkeun Arab Saudi jeung Bahrain
Sasak Qatar Bahrain nyaéta hiji rancangan sasak antara 2 nagara, Qatar jeung Bahrain
Dibéwarakeun dina 13 Désémber 2008 yén konstruksi bakal dimimiti dina awal 2009, sarta kira-kira biayana AS$2,3 milyar
Jalan Raya Qatar Bahrain
Bandéra Bahrain () miboga warna bodas di kénca, kapisah ti bagian beureumna ku 5 sagitilu nu mangrupa rérégé
Bagian bodasna ngawengku 32,5% bandéra, samentara bagian beureum miboga 67,5% bandéra
Beureum: Pantone 186 c / CMYK (%) C 0 – M 90 – Y 80 – K 5
Lambang Bahrain nyaéta lambang nagara Bahrain nu aslina rancangan taun 1932 ku Charles Belgrave, gubernur jeung panaséhat Britania pikeun Syéikh Bahrain
Rancanganna ayeuna geus miboga sababaraha modifikasi
Bahrainona (نشيد البحرين الوطني), nyaéta lagu kabangsaan Bahrain
Mustafa Kemal Atatürk atawa anu kasohor Gazi Mustafa Kemal Paşa nyaéta jéndral dina mangsa perang Dunya I anu gumelar tanggal 1881 di kota Thessaloniki, Makédonia, Yunani
Mustafa Kemal nyaéta Présidén Turki ke-1
Dilantik Séptémber 1923, pupus di Istanbul 10 Nopémber 1938
Dahlan Iskan (), nyaéta Céo koran Jawa Pos jeung Jawa Pos Group, nu markasna di Surabaya
anjeunna ogé Direktur Utama PLN ti 23 Désémber 2009
Dina kaping 19 Oktober 2011, patali jeung ayana "reshuffle" Kabinet Indonesia Bersatu II, Dahlan Iskan diangkat minangka Menteri Negara Badan Usaha Milik Negara ngaganti Mustafa Abubakar
Karir Dahlan Iskan dimimitian minangka calon reporter koran leutik di Samarinda, Kalimantan Timur taun 1975
Taun 1976, anjeunna jadi wartawan majalah Tempo
Ti taun 1982, Dahlan Iskan mingpin koran Jawa Pos tepikeun ka kiwari
Dahlan Iskan nyaéta hiji "sosok" nu ngajadikeun Jawa Pos nu harita ampir ancur kalayan oplah 6.000 ékslempar, dina mangsa 5 taun hasil jadi koran nu oplahna 300.000 éksemplar
Lima taun satuluyna kawangun Jawa Pos News Network (JPNN), salah sahiji jaringan koran panggedéna di Indonésia nu mibanda 134 koran, tabloid, katut majalah, sarta 40 jaringan percetakan di Indonésia
Dina taun 1997 anjeunna hasil ngadegkeun Graha Pena, salah sahiji gedong jangkung di Surabaya, nu satuluna dijieun ogé gedong nu sarua di Jakarta
Dina taun 2002, anjeunna ngadegkeun stasion televisi lokal JTV di Surabaya, nu diluyuykeun ku Batam TV di Batam katut Riau TV di Pekanbaru
Fangbian Iskan Corporindo (FIC)
Ti munggaran taun 2009, Dahlan jadi Komisaris PT Fangbian Iskan Corporindo (FIC) nu bakal ngawangun Sambungan Komunikasi Kabel Laut (SKKL)
Ieu SKKL bakal ngahubungkeun Surabaya di Indonésia jeung Hong Kong, kalyan panjang serat optik 4.300 kilométer
Perusahaaan Listrik Negara (PLN)
Ti ahir 2009, Dahlan diangkat jadi diréktur utama PLN ngaganti Fahmi Mochtar nu dikritik ku sabab salila mingpin PLN, loba kajadian pareum listrik di daérah Jakarta
Ti saprak mingpin PLN, Dahlan nyieun sababaraha torobosan di antarana bébas reup bray sa-Indonésia dina mangsa 6 bulan katut gerakan sapoé sayuta sambungan
Dahlan ogé boga rencana ngawangun PLTS di 100 pulo dina taun 2011
Saméméhna, taun 2010 PLN geus hasil ngawangun PLTS di 5 pulo di Indonésia bagéan wétan nyaéta Pulo Banda, Bunakén Manado, Derawan Kalimantan Timur, Wakatobi Sulawesi Tenggara, katut Citrawangan
Menteri Badan Usaha Milik Negara (Menteri BUMN)
Dina tanggal 17 Oktober 2011, Dahlan Iskan ditunjuk minangka gaganti Menteri BUMN nu teu damang
Dahlan nga;aksanakeun sababaraha program nu bakal dijalankeun nalika ngokolakeun BUMN
Program utamana nyaéta restrukturisasi aset jeung "downsizing" (dikurangananan jumlah) badan usaha
Ihwal restrukturisasi masih nunggu persetujuan Menteri Keuangan
Dahlan Iskan digedékeun dina lingkungan padésaan kalayan kondisi serba kakurangan
Kolotna henteu apal iraha Dahlan gumelar
Dahlan ahirna milih tanggal 17 Agustus kalayan alesan gampang diinget sabab marengan paringetan kamerdikaan Républik Indonésia
Dahlan Iskan kungsi nulis buku nu judulna "Ganti Hati" taun 2008
Ieu buku eusina ngeunaan pangalaman Dahlan Iskan nalika operasi cangkok haté di Cina
Lian ti mingpin Grup Jawa Pos, Dahlan ogé jadi présiden direktur dua pausahaan pembangkit listrik swasta: PT Cahaya Fajar Kaltim di Kalimantan Timur katut PT Prima Electric Power di Surabaya
Bahrain dibagi kana 5 kagubernuran
Baheulana, Bahrain dibagi kana 12 kotamadya nu sakabéhna diparéntah ti ibu kota nagara, Manama
Dina 3 Juli 2002, diganti ku 5 kagubernuran
Peta di handap heunteu némbongkeun Kota Hamad, nu mana dimekarkeun ti Wewengkon Rifa jeung Kidul dina 1991
Kagubernuran nyaéta hiji wangun babagian nagara
Pikeun nagara-nagara Arab, istilah ieu ilaharna ditarjamahkeun ti kecap Basa Arab "muhafazah" (jamak: "muhafazat"), iwal Tunisia nu ditarjamahkeun ti "wilayah"
Istilah ieu bisa ogé ngarah kana Kagubernuran jeung Kagubernurjéndralan di Kakaisaran Rusia (Basa Rusia: губерния, "guberniya")
Kagubernuran Ibu Kota (Bahrain)
Kagubernuran Ibu Kota (; Muhafazhat Al-'Ashimah) nyaéta salsahiji ti 5 kagubernuran di Bahrain
Kagubernuran Kalér bisa ngarah ka:
Kagubernuran Kalér () nyaéta salsahiji ti 5 kagubernuran di Bahrain
Kagubernuran Kidul bisa ngarah ka:
Kagubernuran Kidul (; Al-Muhafazhah Al-Janubiyah) nyaéta kagubernuran nu panggedéna ti 5 kagubenuran di Bahrain
Kagubernuran Tengah (Bahrain)
Kagubernuran Tengah () nyaéta salah sahiji ti 5 kagubernuran di Bahrain
Kagubernuran Muharraq (; Muhafazhat Al-Muharaq) nyaéta salah sahiji ti 5 kagubernuran di Bahrain
Cikalong Wétan nyaéta hiji kacamatan di Kabupatén Bandung Kulon, Propinsi Jawa Barat, Indonésia
Cipeundeuy nyaéta hiji kacamatan di Kabupatén Bandung, Propinsi Jawa Kulon, Indonésia
Ngamprah nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Cipongkor nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Cisarua nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Lémbang nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Kacamatan Lembang ogé kacamatan anu paling wetan jeung kasohor ku tempat wisatana di Jawa Barat
Kacamatan Lembang aya di jangkungna antara 1.312 dugi 2.084 meter di luhur parmukaan laut
Titik pangluhurna na aya di penclut Gunung Tangkuban Parahu
Minangka wewengkon anu tempatna pegunungan,suhu rata-rata berkisar antara 17°-27 °C
Gununghalu nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Cililin nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Cipatat nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Padalarang nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Padalarang mangrupa salahsahiji kacamatan anu stratégis, kusabab Padalarang boga gerbang tol sareng Stasion anu bisa ngamudahkeun masyarakat kaluar asup ti kacamatan Padalarang
Ciptagumati nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Batujajar nyaéta hiji Kacamatan di Kabupatén Bandung Kulon, Propinsi Jawa Kulon, Indonésia
Rongga nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Cihampelas nyaéta hiji kacamatan di Kabupatén Bandung Kulon Propinsi Jawa Kulon, Indonésia
Asal usul ngaran Cihampelas mangrupakeun gabungan tina dua kecap nyaéta "Ci" jeung "Hampelas", "Ci" hartina cai atawa sumber cai
Kecap "Hampelas" dicokot tina ngaran tangkal hampelas nu miboga ciri daun anu kasar, biasana digunakeun jang ngahaluskeun atawa ngagosok barang tina beusi jeung kai
Disébut Cihampelas kulantaran baheulana tina akar-akar tangkal hampelas éta téh bisa ngahasilkeun sumber cai nu tara pernah saat, jadi ku masyarakat sok dipaké jang kaperluan rumah tangga
Lokasi anu dimaksud ayeuna téh nyaéta Kampung Cihampélas, Kabupatén Bandung Kulon nu perenahna 100 m di luhureun waduk Saguling
Sindangkerta nyaéta hiji kacamatan di Kabupatén Bandung Kulon, Propinsi Jawa Kulon, Indonésia
Parongpong nyaéta hiji kacamatan di Kabupatén Bandung, Propinsi Jawa Kulon, Indonésia
Cisomang Kulon nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Ganjarsari nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Cipada nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Cikalong nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Kanangasari nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Mandalamukti nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Mandalasari nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Mekarjaya nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Puteran nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Kulon, Indonésia
Rendé, Cikalong Wétan, Bandung kulon
Ténjolaut, Cikalong Wétan, Bandung kulon
Wangunjaya nyaéta salah sahiji désa di kacamatan Cikalong Wétan, Kabupatén Bandung Kulon, Propinsi Jawa Barat, Indonésia
Basa Zazaki (ngaran lokal: Zazaki,Dımılki) mangrupa basa ti kumpulan Indo-Eropa ti kulawarga basana
Motörhéad nyaéta hiji grup musik ti Inggris
Anggota-anggotana Lemmy Kilmister, Phil Campbell, Mikkey Dee
Al-Manamah () nyaéta ibu kota sarta kota panggedqxzna di Bahrain, kalawan jumlah populasi kira-kira 155.000 urang
Al-Manamah dipilih salaku Ibu Kota Kabudayaan Arab pikeun taun 2012 ku Liga Arab
Raja Bahrain () nyaéta raja jeung pupuhu nagara Bahrain
Antawis 1783 jeung 1971, Raja Bahrain mibanda gelar Hakim, sarta ti 1971 nepi ka 2002, mibanda gelar Émir
Dina 14 Pqzbruari 2002, Amir Bahrain basa keur éta, Ahmad bin Muhammad bin Khalifa, nyatakeun Bahrain jadi hiji karajaan sarta nyatakeun anjeunna salaku raja nu kahiji
Kalimantan Kalér nyaéta propinsi ka-34 di Indonésia
The Old Man and the Séa (basa Sunda: Aki-aki Jeung Laut) nyaéta hiji novella (novel pendek) nu ditulis ku jurnalis Amerika Serikat Ernest Hemingway, ditulis di Kuba taun 1951 jeung diterbitkeun taun 1952
Karya ieu minangka karya fiksi terakhir panghadéna nu ditulis jeung diterbitkeun dina tenggang waktu hirupna
Buku ieu minangka salah sahiji karyana nu sohor
Buku ieu nyaritakeun hiji pamayang kolot nu ngarana Santiago
Karakter utama buku ieu, Santiago nyaéta pamayang nu geus aki-aki, dicaritakeun dina buku ieu, Santiago keur usaha naklukeun hiji lauk raksasa marlin di tengah arus laut di wilayah Teluk Meksiko
Ieu karya mangrupa karya nu mintonkeun kumaha maherna Hemingway dina dunya nulis
Karya ieu gé jadi salah sahiji faktor nu diitungkeun dina penghargaan Nobel Sastra keur Hemingway dina taun 1954
Kasang Tukang jeung publikasi
Ieu novel pendek mimitina dimuat dina Majalah Life edisi 1 September 1952
5,3 juta kopi terbitan éta majalah béak dina waktu dua poe
éta tulisan loba nu méré kritik positif di antara saeutik kritik nu kurang sapagodos jeung eusi éta tulisan
"Lalaki Kolot jeung laut" nyaritakeun kapahlawanan hiji pamayang kolot nu geus legok tapak genteng kadek dina naklukeun hiji lauk Marlin raksasa
Ieu lauk marlin bisa disebutkeun lauk nu panggedéna nu kungsi katewak ku manéhna
Dongeng ieu dimimitian ku carita yén hiji pamayang nu ngarana Santiago geus salila 84 poé (dina carita kanyahoan saenyana 87 poe) teu hasil newak lauk hiji-hiji acan
Katingalina Santiago geus béak untungna tepi keun ka muridna nu ngarana Manolin ku kolotna dilarang lalayaran deui jeung manéhna sarta ditiah guguru ka pamayang séjén nu leuwih hadé
Tapi Manolin tetep babakti kanu jadi guru
Mun poé geus peuting, Manolin sok datang ka saung Santiago, ngangkatan alat-alat newak laukna, ngirim kadaharan jeung ngobrol ngeunaan bisbol Amérika jeung éta aki-aki
Santiago nyaritakeun ka Manolin yén dina poé isukna, manéhna erek balayar jauh ka tengah teluk supaya meunang lauk
Maehna yakin yén nasib gorengna bakal tereh sirna
Dina poé ka-85, Santiago balayar sorangan maké parahu leutik jauh ka tengah teluk Meksiko
Sanggeus tepi ka tempat nu di tuju di tengah teluk, manéhna tuluy masang useup
Teu lila useupna disangut ku hiji lauk raksasa nu disangka lauk marlin téa
Santiago geus pasti teu bisa narik éta lauk ku sabab raksasa téa, malahan parahuna kalahkah kabawa ku éta lauk
Dua poé dua peuting manéhna dibabawa ku éta lauk
Salila eta, manéhna tetep nyekel tali useupna kalayan hésé beleke
Sangkilang Santiago ngarasa nyeri pisan jeung tatu ku sabab perjuangana ngéléhkeun éta lauk, Santiago lalaunan ngarasa nyaah, jeung ngahargaan ka lawanna nyaéta lauk marlin téa
Ku sabab eta, Santiago sok nyebut éta lauk dulurna
manéhna mutuskeun ku sabab martabat éta lauk gedé, euweuh saurang ogé nu pantes ngakan éta lauk
Dina poé katilu, si lauk mimiti ngurilingan parahu Santiago
Hal ieu nyirikeun yén éta lauk geus ngarasa cape
Tapi Santiago gé teu jauh beda
manéhna geus mimiti béakeun tanaga, gundam keur sare, jeung ampir-ampiran jadi gelo
Tapi akhirna manéhna ngaluarkeun tanaga sesa narik jeung numbak éta lauk tuluy ditalian dina sisi parahuna
Santiago sanggeus nalian laukna dina sisi parahu, tuluy weh balik ka darat
Di tengah jalan, manéhna ngalamun sakumaha gedé untung nu bakal ditarima ku manéhna
Jeung sakumaha jalma nu bisa ngarasakeun kumaha nimatna daging lauk marlin
ku sabab éta lauk tadina ditumbak maké harpun jadina éta lauk ngaluarkeun getih nu narik datangna hiu
Hiu nu mimiti datang nyaéta hiu mako nu ku Santiago dipaehan ku harpuna
Hal ieu ngakibatkeun harpuna leungit ka dasar laut
Saterusna manéhna nyieun harpun tina peso jeung dayung nu ku manéhna digunakeun keur ngusir hiu-hiu nu séjén
Lima hiu hasil dipaehan ku manéhna, jeung hiu nu séjén kabur
Tapi dina waktu peuting hiu-hiu datang deui jeung ngakan bangke marlin nyesakeun rorongkongna wungkul kaasup tangkurak marlin nu masih kénéh aya harpunan nu nyeceb
Santiago kacida sedihna
manéhna ngarasa geus ngorbankeun éta marlin
Akhirna manéhna nepi di basisir
Hese beleke manéhna ngangkat tihang layar tuluy balik ka saungna
manéhna tuluy sare di ranjangna
Isukna, sakelompok pamayang ngarumpul dina hiji parahu nu aya rorongkong lauk marlin
Hiji pamayang ngukur panjangna ti mimiti moncong tepi ka buntut nyaéta aya 18 kaki (5,4 meter)
Ku sabab badagna, salah sahiji turis nu keur nyaneut di kafe nu aya di dinya nyangka éta téh lauk hiu
Manolin nu terus-terusan ngarasa hariwang buru-buru ka saung Santiago
Barang ninggali Santiago keur sare, manéhna ceurik balilihan ku sabab sedihna
Tuluy Manolin mawa koran jeung kopi keur Santiago
Barang Santiago hudang, Manolin janji yén manéhna bakal balayar deui ngala lauk jeung Santiago
Pas Santiago sare deui, manéhna ngimpi ngeunaan singa di basisir Afrika
"Lalaki Kolot jeung Laut"bébas diinterpretasi
Hemingway nekenkeun yen: Terjemahan: "Euweuh buku alus nu pernah ditulis nu make simbul-simbul nu geus aya samemehna dina pikiran... Kuring nyoba nyaritakeun aki-aki saenyana, budak lalaki saenyana, lauk saenyana jeung hiu saenyana
Tapi mun kuring dianggap alus ngagambarkeunana, sakabeh éta bisa diartikeun naon wae."
Penghargaan jeung nominasi
"Lalaki kolot jeung Laut" loba pisan dipuji
Gara-gara ieu novella Hemingway meunangkeun Pulitzer dina taun 1953 kategori fiksi
manéhna ogé meunang "Award of Merit Medal" keur tulisan ieu ti "American Academy of Letters" dina taun éta kénéh
Penghargaan nu pangluhurna nyaéta Nobel Sastra dina taun 1954
Catetan dina hadiah nobelna nyaéta "keur kamaheran dina seni narasi nu diantarana ditunjukeun dina "Lalaki Kolot jeung LutLelaki Tua dan Laut", sarta keur pangaruh penting nu dikontribusikeun dina gaya nulis dina waktu eta."
Sistem pangideran getih atawa sistem kardiovaskular nyaéta hiji sistem organ nu boga fungsi pikeun mindahkeun zat ka jeung ti sél
Lian ti éta, sistem ieu gé mantuan nyaimbangkeun suhu jeung pH awak (bagéan tina homeostatis)
Aya dua rupa sistem pangideran getih: sistem pangideran getih kabuka jeung sistem pangideran getih katutup
Sistem ieu ngajamin lumangsungna hirup organisme, ditalangan ku métabolisme unggal sél dina awak tur ngajaga sipat kimia jeung fisiologis cairan awak
Kahiji, getih mawa oksigén ti paru-paru ka sél jeung karbon dioksida kalawan arah nu sabalikna (tempo réspirasi) 2
Kadua, nu diangkut ti nutrisi nu asalna ti pencernaan, sapertos gajih, gula, jeung protein ti saluran pencernaan
Perang Surabaya nyaéta perang antara milisi jeung serdadu pro-Kamerdikaan Indonesia ngalawan tentara Inggris
Puncakna éta perang nyaéta dina bulan Nopember 1945
Sangkilang perlawanan nu kuat ti pihak republik, tentara Inggris-India -nu ku urang sok disebut Gurka- unggul sarta hasil nalukeun Surabaya, keur Walanda
Perang ieu mangrupa perang nu pangrongkahna dina perjuangan Indonesia mah
Tepikeun ka jadi simbul perjuangan Indonesia
Ningali perjuangan rakyat Indonesia nu bener-bener rongkah, perang ieu mere kontribusi nu gedé pikeun Indonesia, sabab sanggeus perang ieu, dukungan internasional pikeun kemerdekaan Indonesia beuki ngagedéan
Kiwari 10 November dijadikeun Hari Pahlawan
Harita, sekutu (Allied forces) datang ka Surabaya di akhir bulan Oktober 1945, para pemuda nu aya di kota Surabaya sok disebut pemuda nu kuat jeung ngahiji
Perang rongkah ngabeledug nalika 6000 tentara gurka (Indian) nepi ka kota nu maksudna rek mawa tahanan perang urang Eropah
Sanggeus panglima Inggris Brigadier A. W. S. Mallaby dipaehan dina tanggal 30 Oktober, tentara Inggris nyerang maké kekuatan penuh dina tanggal 10 Nopember dilindungi ku serangan udara
Sangkilang kota bisa dikuasai ku pasukan Eropah dina tilu poe, tentara republik nu kurang persenjataan bisa terus berjuang tepika tilu minggu lilana, salian ti eta, rebuan tentara gugur nalika rakyat Surabaya ngungsi ninggalkeun kota
Sanajan dina perang ieu pihak republik eleh sacara militer jeung ngalaman karugian nu teu saeutik dina hal béakna senjata jeung sumber daya manusia anu bakal mangaruhan kana jalana revolusi, perang jeung perjuangan nu dilakukeun ku pihak republik ngakibatkeun naekna dukungan pikeun Indonesia jeung ngakibatkeun Indonesia jadi perhatian internasional
Sedengkeun pikeun pihak Walanda, sabenerna matak teu ragu deui yén Republik Indonesia téh bener-bener aya lain ngan saukur sababaraha urang nu teu didukung ku rakyat
Salian ti eta, perang ieu matak ngayakinkeun pihak Inggris yén kacida pentingna aya dina kaayaan netral teh
faktana, dina sababaraha taun Inggris nu jadi musuh republik dina perang ieu, ngadukung kamerdekaan Indonesia di PBB
Dina tanggal 17 Agustus 1945, Soekarno jeung Hatta ngumumkeun kamerdikaan Indonesia ngaliwatan Proklamasi Kemerdekaan Indonesia di Jakarta, dua poé sanggeus kaisar Jepang taluk ka sekutu
Sajalan jeung berita kemerdakaan ieu nyebar di sakuliah nagri, kabéh rakyat Indonesia nu teu kapangaruhan pangaruh asing ngarasa merdeka jeung ngarojong kana ayana Republik
Dina sababaraha minggu, Indonesia ngalaman kosongna kakawasaan nu asalna ti pihak penjajah pon kitu deui ti pihak republik
Hal ieu ngakibatkeun kaayaan nu teu tangtu, tapi ogé mere kasempetan keur sababaraha oknum
Dina tanggal 19 September 1945, hiji grup internir urang Walanda nu disokong ku Jepang, naekeun bendera Walanda di luar hotel Yamato di Surabaya, Jawa Timur
Hal ieu ngakibatkeun laskar-laskar Indonesia ngamuk nu saterusna nyerang urang Walanda jeung urang Jepang di Hotel éta jeung nurunkeun bendera Walanda nu tuluy warna biruna di soekan jeung ditaekeun deui jadi bendera Indonesia
Pamingpin grup Walanda nyaéta Pluegman kapaehan dina kerusuhan eta
Komandan senior Jepang di Surabaya, Laksamana Madya Shibata Yaichiro, nyokong ka Republik jeung mere akses senjata keur para laskar
Dina 3 Oktober, anjeunna nyerah ka kapten Angkatan Laut Walanda, minangka perwakilan sekutu nu tiheula datang ka Indonesia
Yaichiro sadar yén réalitasna Indonesia ngontrol kota, manéhna marentahkeun pasukana nyerahkeun senjata ka pasukan Indonesia
Indonesia sabenerna diparentah ogé keur nyerahkeun senjata nu ti Jepang ka sekutu ngan urang Indonesia teu nurut
Pasukan Inggris datang bari mawa pasukan militer leutik ti Walanda nu ngarana NICA (Netherlands Indies Civil Administration)
Pasukan Inggris ngarasa paur, barang apal yén pihak Indonesia beuki wani jeung beuki kuat dina nyerang markas Jepang nu aya di sabudeur nagri maké senjata sederhana jiga regang awi (bambu runcing) keur ngarebur senjata urang Jepang
Tujuan utama Pasukan Inggris di Surabaya téh saenyana mah nyaéta rek nyokot senjata Jepang jeung Indonesia, salian ti éta gé nyaéta rek nyokot tawanan Jepang nu rek dibalikeun deui ka nagrina
Dina bulan September jeung Oktober 1945, aya kajadian sababaraha insiden nu ngalibatkeun urang Eropa jeung pihak Indonesia
Di akhir bulan Oktober jeung awal Nopember, para pamingpin Nahdlatul Ulama jeung Masyumi, netepkeun yén perang mertahankeun Indonesia kaasup Jihad, sedengkeun Jihad nyaéta kawajiban pikeun tiap muslim
Para Kyai jeung santri ti pasantren-pasantren nu aya di Jawa Timur, mimiti daratang ka Surabaya
Bung Tomo nu kharismatik, ngagunakeun radio lokal keur mere sumanget jeung ningkatkeun patriotisme di sakuliah kota
Genep rebu pasukan Inggris-India (Gurka) dikirim ka kota dina tanggal 25 Oktober keur ngevakuasi tawanan Eropa, tilu poé ti harita, peperangan geus ngamimitian
Perang ngalibatkeun 20.000 Tentara Kéamanan Rakyat (TKR) jeung 70.000-140.000 laskar rakyat, Inggris menta bantuan ka présidén Sukarno, Wakil présidén MohammadHatta jeung menteri Amir Syarifudin keur nenangkeun rakyat, nu akhirna dina tanggal 30 Oktober diayakeun gencatan senjata
Dina tanggal 26 Oktober 1945, Brigadier A. W. S. Mallaby boga perjangjian jeung Gubernur Jawa Timur, Mr. Suryo, yén pasukan Inggris moal marentah pasukan Indonesia nyerahkeun senjatana
Perjangjian ieu ngakibatkeun salah paham nu serius jeung pasukan Inggris di Jakarta nu di pimpin ku Letnan Jenderal Sir Philip Christison)
Awalna, pasukan Inggris jumlahna 6.000 orang nu maké senjata ringan
Tentara Inggris ieu nyaéta Tentara Inggris-India ti Brigade Infanteri 49 Divisi India 23 (23rd Indian Division)
Nalika perang dina puncakna, Inggris ngirim deui pasukan tambahan nyaéta : 24.000W tentara ti Divisi 5 India nu senjatana lengkep pisan, 24 Tank Sherman, 24 pesawat tempur, 2 kapal laut jenis cruiser jeung 3 kapal laut perusak (destroyer)
Pasukan Indonesia eusina nyaéta 20.000 Tentara Kéamanan Rakyat nu anyar dibentuk, jeung kira-kira 100.000-120.000 laskar rakyat
TKR sorangan asalna anggota PETA, hiji organisasi semi militer nu dibentuk Jepang
Sedengkeun laskar rakyat eusina nyaéta rakyat pro-Kemerdekaan nu mawa senjata di antarana senapan, pedang jeung regang awi (bambu runcing)
Senapan ti pihak Indonesia lolobana nyaéta rampasan ti tentara Jepang nu nyerah
Tanggal 27 Oktober 1945, kapal udara Inggris ngapung ti Jakarta ka Surabaya nyebarkeun ultimatum tina pamflet nu eusina sangkan pasukan Indonesia jeung laskar rakyat nyerahkeun senjatana
Para komandan pasukan jeung laskar Indonesia ambek narima ultimatum ieu nu dianggapna nyalahan perjangjian jeung Mallaby nu geus dijieun samemehna
Dina 28 Oktonber 1945, pasukan Indonesia jeung laskar rakyat nyerang pasukan Inggris di Surabaya nu nyebabkeun 200 korban ti pihak Inggris
30 Oktober 2009, Inggris ngirim présidén Sukarno, Mohammad Hatta jeung Amir Syamsudin (Menteri Informasi) ka Surabaya nu maksudna hayang nego masalah gencatan senjata
Gencatan senjata disatujuan antara Indonesia jeung Mayor Jenderal Hawtorn (Komandan Divisi Indian ka 23) jeung Brigadir Mallaby
Najan kitu ku sabab ayana salah paham, perang akhirna jadi ogé di Surabaya
Tiwasna Brigadir Mallaby
30 Oktober 1945, Brigadir A. W. S. Mallaby, komandan brigade Inggris di Surabaya, keur ngurilingan Surabaya nyebarkeun berita ngeunaan perjangjian anyar ka pasukana
Nalika mobilna ngadeukeutan pos pasukan Inggris di deukeut Jembatan Merah mobilna dikepung ku laskar Republik Indonesia
Teu lila dina kaayaan kacow jiga kitu, Mallaby ditembak tuluy tiwas dina mobilna
Kapten R. C. Smith nu marengan Mallaby dina mobil, ngalaporkeun yén manéhna ningali aya budak ngora anggota laskar republik nembak jeung maehan Mallaby sanggeus ngobrol sakeudeung
Smith tuluy ngalaporkeun yén manéhna tuluy ngalungkeun granat tina mobil ka arah nu disangka tempat panyumputan nu nembak téa
Sanajan kitu, manéhna teu yakin granatna keuna atawa henteu ka éta nu nembak
Ngabeledugna granat ngabalukarkeun korsi tukang mobil kaduruk
Pendapat séjén dina sumber nu sarua, nyatakeun yén nu matak tiwasna Mallaby nyaéta ledakan granat, lain ku sabab ditembak
Tiwasna Mallaby kumaha waé carana mangrupa sabab utama perang di Surabaya
Inggris ngultimatum Indonesia kudu taluk mun henteu dina 10 Nopember, Inggris bakal nyerang bebéakan
Letnan Jenderal Sir Philip Christison ngamuk pas inyana apal yén Brigadir Mallaby kasambut di Surabaya
Dina kaayaan tenang, Inggris nyokot bantuan jeung ngaevakuasi interniran
Dua Brigade tambahan, nyaéta Brigade Infantri India ka 9 jeung Brigade Infantri India ka 23 nu kaasup tina Divisi Inggris India ka-5 nu dipingpin ku Mayor Jenderal Robert Mansergh dikirimkeun jeung Tank Sherman, 2 Kapal Cruiser, 3 Kapal Destroyer kaasup kapal )
Subuh tanggal 10 Nopember, nu ayeuna jadi Hari Pahlawan, pasukan Inggris nyerang Surabaya kalayan dilindungi ku bombardir bom ti Kapal Laut jeung Kapal Udara
Perang kacida rongkahna, Tentara Inggris mersihkeun kota, tiap wangunan jeung ruangan dibersihkeun hiji-hiji
Sangkilang pejuang Indonesia ngalawan kalayan bebéakan, setengah kota Surabaya ditaklukeun dina waktu 3 poe, jeung perang lekasan dina tilu minggu
Perkiraan korban ti pihak Indonesia nyaéta 6.300-15.000 jeung sekitar 200.000 urang ngungsi kaluar kota
Korban ti Inggris-India sekitar 600 urangan
Pihak republik loba korban dina hal sumber daya manusia jeung musnahna senjata nu mangaruhan perjoangan militer republik saterusna
Perang Surabaya nyaéta perang tunggal nu paling rongkah sapanjang revolusi Indonesia, jeung salah sahiji perang nu nembokngkeun kumaha kuatna determinasi jeung pengorbanan rakyat dina kaayaan kacau sahingga jadi salah sahiji simbul ningkatkeun sumanget revolusi Indonesia
Perang ieu gé matak mangaruhan ka Inggris, Inggris sadar yén di Asia Tenggara sumber daya nu direbut ku Jepang kacida lobana
Faktana, sababaraha taun ti harita, Inggris sacara terang-terangan nyokong Republik di PBB
Perang ieu gé sabenerna nyirnakeun karaguan Walanda yén Republik téh bener-bener aya jeung didukung ku rakyat
Bulan Nopember 1946, Pasukan Inggris akhirna ninggalkeun Indonesia
Patung Pahlawan 10 Nopember diadegkeun di Surabaya keur pangeling-ngeling
Jeung kiwari, 10 Nopember nyaéta dipieling minangka Hari Pahlawan
Lalaki Kolot sarta Laut
Hamad bin Isa Al-Khalifa
Hamad bin Isa bin Salman Al-Khalifah ( ""; ) nyaéta Raja Bahrain (saprak 14 Pébruari 2002) nu ayeuna
Anjeunna satacanna ngajabat salaku "Emir" (saprak 6 Maret 1999)
Anjeunna téh putrana Isa bin Salman Al-Khalifah, "Emir" nu saméméhna
Bahrain enggeus aya dina kakawasaan dinasti Al-Khalifah saprak taun 1783
Gurat katurunan tahta Bahrain ditangtoskeun ku cara primogénétur (hak budak cikal) antawis katurunan lalaki ti Syéikh Isa bin Ali Al-Khalifah (1848 – 1932)
Tapi, Raja Bahrain nu keur ngajabat mibanda hak pikeun nangtoskeun sasaha ti murangkalih lalakina janten putra makutana
Raja Bahrain ayeuna nyaéta Hamad bin Isa Al-Khalifah
Salman bin Hamad bin Isa Al-Khalifa
Pangéran Salman bin Hamad bin Isa Al-Khalifah, Putra Makuta Bahrain (, ) nyaéta ahli waris terang Karajaan Bahrain, sarta députi komandan agung Angkatan Pakarang Bahrain
Anjeunna mangrupa murangkalih lalaki nu pangawalna ti Raja Bahrain, Hamad bin Isa Al-Khalifah sareng rayi kahijina, Sabika binti Ibrahim
Di Bahrain, Perdana Mentri nyaéta pupuhu pamaréntahan nagara
Dumasar kana Undang-Undang Dasar Bahrain, Perdana Mentri ditunjuk langsung ku Raja, sarta sanés anggota DPR
Colénak nyaéta salah sahiji kadaharan has Sunda dijieun tina peuyeum sampeu beunang meuleum
Colénak téh singgetan ti dicocol énak
Kadaharan ieu biasana didagangkeun ku cara maké gorobag surung
Kiwari mah colénak gé miboga rupa-rupa rasa, salah sahijina colénak rasa kadu
Colénak téh dijieunna tina peuyeum sampeu nu dibeuleum, tuluy dipidangkeun maké gula beureum nu geus leyur dipanaskeun (kinca)
Atawa aya ogé nu dipidangkeun maké entén tina kalapa nu diparud
Internét game nyaéta vidéo game nu dipaenkan ngaliwatan jaringan komputer nu dipaenkeuna maké komputer pribadi (PC) atawa konsol game
Jaringan nu dipaké biasana jaringan internet atawa sajenisnya, tapi game memang sok maké teknologi nu pangmutahirna
Contona bareto basa can aya internet game maké modem, basa can aya modem, game maké kabel pikeun nyambungkeun antar komputer
"Permainan Online (Online gaming) leuwih dihartikeun minangka teknologi tibatan genre, hiji cara paragi nyambungkeun para pamaen daripada alur permaenan (gameplay)"."
Kaulinan online (online games) dipaenkeun ngaliwatan jaringan komputer, jaringan nu dipaké biasana jaringan internet
Hiji kauntungan dina permaenan online ieu nyaéta bisana hiji pamaen maen gim jeung batur, tapi teu kabéh, soalna maen sorangan gé bisa wae
Kauntungan kadua nyaéta lolobana permaenan online mah biasana tara mayar alias gratis
Salian ti éta kauntungan nu katilu nyaéta lobana pariasi permainan nu disadiakeun pikeun para pamaen (kumaha kahayang pamaen)
Asalna dina taun 90an mah gim onlen tetembakan téh dipaenkeuna maké protokol jaringan LAN (siga IPX), tuluy lambat laun pindah protokol ka protokol internet maké protokol TCP/IP
Gim Doom ngamasyhurkeun jenis permainan nu ngarana ngadu jiwa (déathmatch), di mana dina gim jenis ieu para pamaen perang sapaehna
Ti mimiti eta, loba gim tetembakan séjén nu ngasupkeun komponen ngadu jiwa kana gim na
Dina kapopuleran, gim tetembakan beuki dieu beuki nyebar ka sakuliah dunya
Jeung deuih gim tetembakan beuki dieu beuki ngembangkeun senina maen gim, sabab perlu strategi jeung kamampuan nu hadé lamun urang hayang lana maen gim tetembakan
béh dieu loba diayakeun kompetisi gim tetembakan keur ngawadahan para pamaen nunjukkeun kamampuhna
Gim-gim nu masyhur dikompetisikeun di antarana Hali, modérn Warfare 3 jeung Unréal Tournament
Hadiah kompetisi nu kieu biasana duit atawa hardware komputer
Permaenan Strategi Waktu Nyata
Permaenan Strategi Waktu Nyata (réal Time Strategy) biasanya nyadiakeun fasilitas permaenan ngaliwatan modem atawa jaringan lokal
Barang dina taun 90an Internet mimiti sohor, pencipta gim tuluy weh nyadikeun fasilitas nu ngamungkinkeun permaenan nu asalna dina protokol LAN bisa disalurkeun kana Internet
Taun 90an akhir, ampir kabéh gim jenis kieu nyadiakeun dukungan Internet, hal ieu ngamungkinkeun para pamaen di sakuliah dunya bisa maen babarengan
Sababaraha pelayanan diciptakeun ngarah para pamaen bisa maen jeung batur sacara otomatis
Aya ogé semacam ruangan tempat para pamaen ngobrol saméméh atawa sanggeus maen
Permaenan Onlen platform silang
Sanggeus konsol gim beuki jiga komputer, permaenan onlen beuki euyeub
Pas gim onlen rame di pasar, jaringan terbuka jiga Dréamcast, PlayStation 2, Nintendo jeung Xbox ngamanfaatkeun fungsi onlen na jeung gim nu versi PC na
Gim jiga Léague of legends "Phantasy Star Online" boga fungsi sorangan dina sababaraha konsol gim
Para pamaen Dréamcast, PC, Macintosh jeung GameCube bisa silih pake hiji server
Gim-gim awal jiga "4x4 Evolution", "Quake III" jeung "Need for Speed: Underground" ogé boga fungsi nu sarua nu ngamungkinkeun konsol jeung PC maké server nu sarua
Biasana, perusahaan jiga Electronic Arts atawa Sega ngajalankeun server tepika teu aktif, sarta server pribadina nu maké DNS sorangan berfungsi
Format jaringan bébas ieu boga hiji kauntungan leutik dina konsol anyar kaluaran Sony jeung Microsoft nu manéhna nyieun server sorangan pikeun konsumerna
Sanggeus WWW, (World Wide Web) dikembangkeun jeung browser WWW beuki hadé, jelema-jelema di dunya gim nyieun gim anyar nu katelahna gim browser nu ngagunakeun browser jiga firefox minangka klien
Gim sorangan nu simpel bisa dipaenkeun maké web browser ngaliwatan teknologi HTML jeung script HTML (HTML Scripting), nu loba dipaké nyaéta Javascript, ASP, PHP jeung MySQL
Gim nu leuwih kompleks jiga Legend of Empires atawa Travian bisa nyambung ka server web ngarah maena bisa lobaan (multiplayer)
Dikembangkeuna teknologi gambar basis web jiga Macromedia Flash, jeung bahasa Java, ngabalukarkeun gim browser jadi beuki kompleks
Gim-gim jiga kieu sok disebut ogé gim Flash atawa gim Java, béh dieu beuki sohor
Loba gim nu dijieuna dina taun 80an jiga Pac-Man jeung Frogger, dijieun deui maké Flash dina hiji halaman web
Lolobana gim browser ngawates jumlah pamaen, lolobana mah sidik nu maenna ngan hiji tapi boga daftar high score nu nyatet permaenan tiap pamaen
béh dieu hal ieu geus mulai robah, contona nyaéta Castle of Heroes atawa Canaan Online
béh dieu pisan, gim browser maké teknologi web jiga Ajax ngarah permaenan lobaan beuki alus, jeung interaksi antar pamaen beuki hadé
Salian ti eta, teknologi WebGL béh dieu gé digunakeun ngarah gambar 3D bisa dijieun tanpa kudu maké plugin
Resiko gim browser kaitung leuting sabab teu loba teuing maké bandwidth, sababaraha gim malahan teu butuh bandwidth
MUDs nyaéta salah sahiji jenis dunya maya, biasana -tapi teu kabéh- nyaéta berbasis teks
Gim jenis ieu sejarahna nyaéta ku dijieuna "[[MUD1}}" ku Richard Bartle dina taun 1978
MUDs, nyaéta luluhur langsun tina gim MMORPG (Massively Multiplayer Online Role-Playing Game)
Massively multiplayer online games (MMOG)
[[Massively multiplayer online game]] bisa dijieun sabab ayana Internet akses gancang (broadband) di sababaraha negara berkembang
Gim Jenis ieu ngamungkinkeun ribuan pamaen ngaliwatan Internet ngamaenkeun gim nu sarua babarengan
Loba gaya gim jenis kieu, di antarana : Aturan Gim Onlen
Gim onlen nu sohor, biasana diatur ku Perjangjian Pengguna Akhir (EULA)
Konsekuensi ngalanggar EULA nyaéta ti mimiti diperingatkeun tepi ka dipecat (dieureunkeun)
Salah sahiji conto nyaéta gim 3D immersive world, lamun urang ngalanggar kontrak, hukumana nyaéta, diperingatkeun, diskor jeung dipecat tergantung sakumaha gedéna urang ngalakukeun pelanggaran
Negakeun aturan (EULA) hésé pisan sabab loba béaya nu kudu dikaluarkeun, sahingga keur perusahaan leutik mah matak ngarugikeun
Ngan perusahaan badag nu osok negakeun EULA mah, sabab nguntungkeun
Edward Castronova nulis "aya persoalan aturan jeung kepemilikan nu dilanggar sacara signifikan"
manéhna ngabagi aturan onlen jadi dua, nyaéta aturan hadé (good governance) jeung aturan anéh (strange governance)